Den 19/11 2018

**Bilag 1**

GeoØst sekretariatet

Forslag til:

Strategiske fokusområder 2019 og 2020 og arbejdsprogram 2019 for GeoØst

GeoØsts bestyrelse har på møder den 20/6 og 20/9 2018 drøftet, hvilke arbejdsområder man i GeoØst bør have særlig fokus på i de kommende år, og har desuden foreslået nogle konkrete aktiviteter til gennemførelse i 2019. Bestyrelsens oplæg er efterfølgende blevet drøftet på netværksmøde i Region Sjælland den 27/9 2018 og i Region Hovedstaden den 11/10 2018, hvor oplægget er blevet suppleret med yderligere forslag til fokusområder. Endelig er oplægget blevet suppleret med input fra en workshop for hele netværket den 1/11 2018. Forslagene fra workshoppen omhandler primært konkrete aktiviteter, son netværket foreslår gennemført i 2019.

I notatet er fokusområderne opdelt i tre niveauer: Nationalt niveau, Tværkommunalt niveau og Netværksgruppe niveau. Under hvert niveau, er fokusområderne for de kommende år angivet med ”dots”, mens der i en firkantet kasse under hvert niveau, er angivet en række konkrete aktiviteter, som udgør GeoØsts arbejdsprogram for 2019.

Fokusområder:

**Netværksgruppe niveau:**

**Vi understøtter vidensdeling mellem kommunernes geodata medarbejdere.**

**Tværkommunalt niveau (projekter/aktiviteter):**

**Vi understøtter og styrker samarbejdet mellem kommunerne.**

**Nationalt niveau:**

**Vi søger indflydelse på de nationale data samlinger af geodata.**

**Nationalt niveau:**

**Vi søger indflydelse på de nationale datasamlinger af geodata.**

Kommunerne anvender i stadig større grad data fra nationale datasamlinger til administration og service over for borgere og erhvervsliv. Vi vil arbejde for, at data og systemer til udstilling af data fra de nationale datasamlinger understøtter kommunernes behov, og bidrager til effektiv service og sagsbehandling i kommunerne.

Dette vil vi gøre ved:

* At søge indflydelse på de nationale datasamlinger ved at deltage i styregrupper, faggrupper, følgegrupper o.l.
* At søge indflydelse gennem initiativer fra f.eks. KL, KTC/DFO, FOSAKO.
* At arbejde for bedre governance vedr. KL’s dataløsning til distrikter fra CPR-Vej, f.eks. ”skoledistrikter”.
* At koordinere initiativer fra GeoØst med initiativer fra de øvrige regionale geodatasamarbejder.
* At medvirke til afklaring af kommunernes anvendelse af Opendata.dk.
* At medvirke til yderligere standardisering af data.
* At deltage aktivt i FOSAKOs/GeoDanmarks projekt ”GeoDanmark data i spil”.
* At formidle ”de gode eksempler” på anvendelse af nationale datasamlinger til medlemskommunerne.

**I 2019 vil vi på nationalt niveau:**

**Projekter**

* Deltage i to delprojekter i FOSAKOs/GeoDanmarks projekt: ”GeoDanmark-data i spil”:
	+ Delprojekt1: Udstilling, hastighed og brugervenlighed.
	+ Delprojekt 2: Nye baggrundskort og kravspecifikationer.
* Netværksgruppen nedsætter en arbejdsgruppe, som sammen med sekretariatet vil arbejde for:
	+ - At etablere dialog med dataudbydere om services og kvalitet af de udstillede data, med henblik på at skabe en nem og ensartet adgang til data.
		- At skabe overblik over:
			* Hvilke data der udstilles i hvilke services.
			* Udarbejde brugervejledninger vedr. adgang til data.
			* Sammenhæng i data og ansvar for data.

**Øvrige aktiviteter:**

* Arbejde for fælles standarder og datamodeller for kommunale data i samarbejde med GeoDanmark og KL. Konkret vil bestyrelsen tage initiativ til dialog med relevante nøglepersoner fra GeoDanmark og KL, for at afklare GeoDanmarks rolle i forhold til governance og hosting af FKG-data.

**Tværkommunalt niveau:**

**Vi understøtter og styrker samarbejdet mellem kommunerne.**

En række opgaver inden for f.eks. klima, miljø, energi og trafik løses i samarbejde mellem flere kommuner, eller i samarbejde med staten, regionerne eller private selskaber. Vi vil arbejde for at understøtte disse samarbejder med homogene og strukturerede (geo)data, for derved at bidrage til effektiv løsning af de opgaver, som løses i de pågældende samarbejder.

Dette vil vi gøre ved:

* At afklare konkrete behov for fælleskommunale systemer til udstilling af data og analyse resultater til kommunerne.
* At gennemføre projekter på tværs af flere kommuner, der kan bidrage til at afklare eller undersøge nye metoder eller eksempler på fælles brug, analyse og udstilling af data.
* At udstille eksempler på geografiske analyser af FLIS-data.
* At formidle ”de gode eksempler” på data understøttelse af tværkommunale samarbejder.

**I 2019 vil vi på tværkommunalt niveau:**

**Projekter:**

* Arbejdsgruppen ”Erhvervsinfo” vil udarbejde præsentationsmateriale/dokumentation for 2018-projektet ”Erhvervsinfo”.
* At fortsætte GeoØsts 2018-projekt vedr. udvikling af metoder til geografiske analyser af FLIS data.

**Øvrige aktiviteter:**

* Bestyrelsen fastsætter retningslinjer for, hvordan vi i GeoØst skal håndtere ”afledt drift” af de projekter, som vi gennemfører i GeoØst (f.eks. projektet ”Erhvervsinfo”)
	+ Aftale hosting og organisatorisk forankring af system til udstilling af erhvervsdata i forlængelse af GeoØsts 2018 projekt: ”Erhvervsdata”.
* Understøtte KL’s initiativ vedrørende standardiserede kommunale data på opendata.dk.
* Afklare interessen for et projekt vedrørende analyser af data af vedrørende demografisk udvikling og flyttemønstre i kommunerne og i givet fald gennemføre et fælleskommunalt projekt med deltagelse af interesserede medlemskommuner.
* Afklare evt. deltagelse i Gate21 projekterne: ”Energi på tværs 3” og ”FREO” vedrørende omstilling til vedvarende energikilder i kommunerne.
* Afklare grundlaget for et delprojekt i tilknytning til det regionale Data-Hub-projekt

**Netværksgruppe niveau:**

**Vi understøtter vidensdeling mellem kommunernes geodata medarbejdere.**

**Vi formidler viden til kommunerne om nye teknologier inden for geodata området.**

Der bliver stadig mere fokus på datadrevne beslutninger, og det er derfor vigtigt, at kommunernes medarbejdere har de nødvendige kompetencer til at analysere data og producere databaserede beslutningsgrundlag. Vi vil arbejde for at understøtte vidensdeling mellem kommunernes geodata medarbejdere og andre aktører om analyse og håndtering af data.

Anvendelse af ny teknologi i kommunerne skaber nye typer af data. Vi vil dele og formidle erfaringer og viden om håndtering og analyse af disse data.

Dette vil vi gøre ved:

* At formidle ”de gode eksempler” på analyse og præsentation af data til medlemskommunerne.
* At systematisere vidensdeling mellem kommunerne, f.eks. på ktc.dk og fosako.dk.
* At supplere den vidensdeling som er planlagt i arbejdsprogrammet (planlagte netværksmøder, temamøder og projekter) med organisering af ad. hoc. deling af viden om emner, som bliver aktuelle i løbet af året.
* At medvirke til, at kommunernes geodata medarbejdere tilbydes relevant efteruddannelse i analyse og håndtering af data.
* At introducere nye teknologier for geodata medarbejderne og understøtte vidensdeling om erfaringerne med anvendelse af teknologierne.
* At deltage i arrangementer der viser eksempler på anvendelse af ny teknologi (f.eks.: IoT (Sensorer), VR (Virtual Reality), 3D, AI (Artificial Intelligence).
* At være brobygger mellem Smart City aktører og geodataområdet i kommunerne.
* At gennemføre initiativer som knytter kommunerne tættere sammen.

**I 2019 vil vi på netværks niveau:**

**Øvrige aktiviteter**

* Prioritere tid til at organisere samarbejde og vidensdeling omkring emner som bliver aktuelle i løbet af året.
* Afsætte tid på netværksmøderne til sparring om aktuelle problemstillinger.
* Afholde møder for netværket:
	+ Sommermøde 2019
	+ Efterårsmøde/workshop 2019
	+ 4 netværksmøder i hhv. Region Sjælland og Region Hovedstaden.
	+ Relevante faglige temaarrangementer
* Etablere et fælles ”filarkiv” i tilknytning til GeoØsts kommunikations platform på ktc.dk.
* Tilbyde hjælp til fælles aktion på problemer og behov, der måtte opstå i forhold til den nationale tjenester og datasamlinger.
* Gennemføre initiativer som knytter kommunerne tættere sammen, f.eks.:
	+ Flere faglige arrangementer
* Sekretariatet organiserer fælles indkøb til kommunerne i samarbejde med interesserede kommuner.
* Sekretariatet arrangerer i samarbejde med netværksgruppen kurser/efteruddannelse efter behov.